‘තමාගේ නම විකුණා’ නීතියෙන් බේරීමට උත්සහ කළ අයට කිසිදු සමාවක් නොදෙන ලෙස වරාය හා ගුවන් සේවා නියෝජ්‍ය ඇමැති රෝහිත අබේගුණවර්ධන මහතා තමාට පැවැසූ බව කළුතර මූලස්ථාන පොලිස් පරීක්ෂක සමන්ත වෙදගේ මහතා කීය.අත්අඩංගුවට ගත් සැකකරුවන් අතර රජයේ උසස් රැකියාවල නියුතු අයද සිටින අතර රිය අනතුරක් සිදුකර පලායාම, පොලිස් නිලධාරියකුට තර්ජනය කිරීම හා රාජකාරියට බාධා කිරීම යන කරුණු මත ඔවුන් කළුතර මහේස්ත්‍රාත් අධිකරණයට ඉදිරිපත් කිරීමට නියමිතව තිබුණි.කළුතර කොට්ඨාස භාර පොලිස් අධිකාරි ලලිත් පතිනායක, සහකාර පොලිස් අධිකාරි සංජීව බණ්ඩාර යන මහත්වරුන්ගේ උපදෙස් මත කළුතර මූලස්ථාන පොලිස් පරීක්ෂක සමන්ත වෙදගේ මහතා මේ පිළිබඳව වැඩිදුර පරීක්ෂණ පවත්වයි..